en da en da da ro da da da sv da da en sv da en sv nl sv da da da sv da da sv da sv en sv fr da da en
Strömstedt, Margareta - Nordic Women's Literature
Født i Småland, hvor faderen August Henriksson var frikirkepræst. Hun blev uddannet som lærer i Lund, men fortsatte med universitetsstudier og tog i 1956 eksamen som fil. mag. I 1960’erne arbejdede hun med børne- og ungdomsteater og virkede som litteraturkritiker på Dagens Nyheter. I 1969 gennemgik hun Sveriges Radios producentuddannelse og arbejdede derefter indtil 1985 som producent. Hun har siden 1953 været gift med chefredaktør Bo Strömstedt.
En stærk interesse for børns vilkår præger hendes engagement. Allerede i 1960’erne skrev hun flere børnebøger, bl.a. Fjärilar i klassen och andra sagor om mina vänner blandt tomtarna, 1961, og Ketchup och bananer, 1969, men først i 1980’erne får hun sit virkelige gennembrud med den prisbelønnede serie om pigen Majken, hvis første del Majken, den nittonde december udkom i 1982 (Majken, den 19. december, 1983). I 1980 debuterede hun som voksenbogsforfatter med den selvbiografiske roman Julstädningen och döden {Julerengøringen og døden, 1987), hvor hun i en række malende scener fortæller om en piges kamp for og med sin mor. I Forsamlingen under jorden, 1990 (Menigheden under jorden, 1990), fortsætter hun beretningen om sin smålandske opvækst, denne gang mindre galgenhumoristisk og mere tragisk og med fokus på broderen. I 1977 skrev hun en biografi om Astrid Lindgren, ud fra hvilken hun har sammensat Astrids klokbok, 1997.
Siden ovenstående biografi blev publiceret i Nordisk Kvindelitteraturhistorie har Margareta Strömstedt udgivet Natten innan de hängde Ruth Ellis och andra berättelser ur mitt liv, 2006.
Hun har bl.a. modtaget De Nios Astrid Lindgren-pris 2002, Sveriges Radios Novellpris 2007 og blev i 2001 æresdoktor ved Växjö universitet.
Udvalgt litteratur om forfatteren
Gunilla Kjellin & Elisabet Staaf: Mottagandet i svensk press av Margareta Strömstedts Majken-böcker samt Julstädningen och döden, 1988
På jagt efter den forsvundne moder
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.